
120 DR.31.3.2010 

 
cadangkan mengenai kualiti racun yang berkenaan itu di mana kita dapati bahawa 
racun yang berkenaan itu kurang berkesan. Jadi apakah langkah-langkah 
kementerian untuk memastikan bahawa racun tersebut berkesan sebagaimana 
yang kita beli di kedai? Memang saya akui bahawa senarai itu memang kita pilih 
tetapi kita dapati bahawa ia tidak berkesan. Itu sahaja yang saya hendak 
bangkitkan tentang perkara itu. Sekian, terima kasih. 

 Datuk Seri Haji Noh bin Haji Omar:  Terima kasih Yang Berhormat. 
Dalam perkara ini, saya ingin melihat keadaan ini. Subsidi racun dan baja ini 
berlainan sedikit. Jikalau baja selalunya petani tidak ada pilihan kerana mereka 
telah melantik anchor syarikat seperti NAFAS dan dua syarikat yang saya 
nyatakan tadi. Akan tetapi untuk racun ini Yang Berhormat, ia ada 32 syarikat. 
Petani boleh pilih apa jenis racun yang sesuai dan saya sendiri melihat di kawasan 
saya di Parlimen Tanjong Karang, syarikat-syarikat racun ini turun ke surau, balai 
raya mempromosikan racun-racun mereka. Mereka beri macam-macam promosi 
yang mereka buat. Namun yang demikian, ini akhirnya terpulang juga kepada 
petani-petani untuk memilih jenis racun yang sesuai. Jikalau sudah 32 jenis racun 
ini pun kalau kata tidak sesuai lagi Yang Berhormat, saya ingat saya memang 
hendak tambah lagi biar ada 50 syarikat pun tidak mengapa asalkan rakyat 
berpuas hati. 

 Tuan Haji Mohsin Fadzli bin Haji Samsuri [Bagan Serai]:  Bukan 
begini. Bukanlah ia tidak sesuai tetapi apa yang kita perhatikan bahawa racun itu 
tidak berkesan. Contohnya seperti nomini yang kita guna, ia tidak berkesan. Saya 
sendiri guna tidak berkesan, bagaimana? Kalau kita beli di luar, yang itu lebih 
berkesan lagi. Perkara itu yang saya hendak kemukakan, Tuan Yang di-Pertua. 

 Datuk Seri Haji Noh bin Haji Omar:  Yang Berhormat perlu tukar jenis 
racunnya Yang Berhormat. Ada 31 syarikat lain dan racun jenis lain yang Yang 
Berhormat boleh pilih. Ini kerana ada 32 jenis syarikat. Saya faham maksud Yang 
Berhormat sebab saya pun kadang-kadang ada petani-petani jumpa saya. Jadi 
saya kata cari syarikat yang lain pula. Kadang-kadang saya tengok ada syarikat itu 
bukan main promosinya. Mereka beri promosi, insentif untuk orang kampung. Jadi, 
kalau orang-orang kampung ini tengok bagus syarikat ini tetapi apabila mereka 
beli memang ia tidak berkesan. Akan tetapi hakikatnya ialah petani-petani bebas 
memilih 32 jenis senarai racun-racun yang telah diberikan. Terima kasih. 

 Datuk Wilfred Mojilip Bumburing [Tuaran]:  Penjelasan Yang 
Berhormat.  

 Timbalan Yang di-Pertua [Datuk Ronald Kiandee]:  Yang Berhormat 
Tuaran. 

 Datuk Wilfred Mojilip Bumburing [Tuaran]: Yang Berhormat ini sangat 
penting dan tadi ada disentuh oleh Yang Berhormat tadi. Tadi Yang Berhormat 
telah menerangkan tentang racun ini ialah petani bebas untuk memilih tetapi 
dalam keadaan ini kompelin ini menyeluruh di Sabah. Hakikatnya Yang Berhormat 
ialah petani tidak ada pilihan. Apa yang saya lihat adalah pihak Persatuan 
Peladang yang bertanggungjawab untuk mengedar ini, itu yang diberikan kepada 
petani dan petani had no choice. Itu yang saya lihat sendiri. Saya pun petani Yang 
Berhormat. Saya setuju. Ini benar, racun itu tidak berkesan sebab petani ini biasa 
dengan jenis jenama yang mereka selalu gunakan. Apabila mereka menerima 
subsidi Yang Berhormat, langsung tidak berkesan. Jadi saya minta Yang 
Berhormat tolong siasat sebab ini kompelin daripada petani. Terima kasih. 

 Datuk Seri Haji Noh bin Haji Omar:  Sebenarnya Yang Berhormat, 
perkara-perkara seperti ini memang saya mengalu-alukan. Jikalau benar Yang 



cadangkan mengenai kualiti racun yang berkenaan itu di mana kita dapati bahawa racun yang berkenaan itu kurang berkesan. Jadi apakah langkah-langkah kementerian untuk memastikan bahawa racun tersebut berkesan sebagaimana yang kita beli di kedai? Memang saya akui bahawa senarai itu memang kita pilih tetapi kita dapati bahawa ia tidak berkesan. Itu sahaja yang saya hendak bangkitkan tentang perkara itu. Sekian, terima kasih. Datuk Seri Haji Noh bin Haji Omar: Terima kasih Yang Berhormat. Dalam perkara ini, saya ingin melihat keadaan ini. Subsidi racun dan baja ini berlainan sedikit. Jikalau baja selalunya petani tidak ada pilihan kerana mereka telah melantik anchor syarikat seperti NAFAS dan dua syarikat yang saya nyatakan tadi. Akan tetapi untuk racun ini Yang Berhormat, ia ada 32 syarikat. Petani boleh pilih apa jenis racun yang sesuai dan saya sendiri melihat di kawasan saya di Parlimen Tanjong Karang, syarikat-syarikat racun ini turun ke surau, balai raya mempromosikan racun-racun mereka. Mereka beri macam-macam promosi yang mereka buat. Namun yang demikian, ini akhirnya terpulang juga kepada petani-petani untuk memilih jenis racun yang sesuai. Jikalau sudah 32 jenis racun ini pun kalau kata tidak sesuai lagi Yang Berhormat, saya ingat saya memang hendak tambah lagi biar ada 50 syarikat pun tidak mengapa asalkan rakyat berpuas hati. Tuan Haji Mohsin Fadzli bin Haji Samsuri [Bagan Serai]: Bukan begini. Bukanlah ia tidak sesuai tetapi apa yang kita perhatikan bahawa racun itu tidak berkesan. Contohnya seperti nomini yang kita guna, ia tidak berkesan. Saya sendiri guna tidak berkesan, bagaimana? Kalau kita beli di luar, yang itu lebih berkesan lagi. Perkara itu yang saya hendak kemukakan, Tuan Yang di-Pertua. Datuk Seri Haji Noh bin Haji Omar: Yang Berhormat perlu tukar jenis racunnya Yang Berhormat. Ada 31 syarikat lain dan racun jenis lain yang Yang Berhormat boleh pilih. Ini kerana ada 32 jenis syarikat. Saya faham maksud Yang Berhormat sebab saya pun kadang-kadang ada petani-petani jumpa saya. Jadi saya kata cari syarikat yang lain pula. Kadang-kadang saya tengok ada syarikat itu bukan main promosinya. Mereka beri promosi, insentif untuk orang kampung. Jadi, kalau orang-orang kampung ini tengok bagus syarikat ini tetapi apabila mereka beli memang ia tidak berkesan. Akan tetapi hakikatnya ialah petani-petani bebas memilih 32 jenis senarai racun-racun yang telah diberikan. Terima kasih. Datuk Wilfred Mojilip Bumburing [Tuaran]: Penjelasan Yang Berhormat. Timbalan Yang di-Pertua [Datuk Ronald Kiandee]: Yang Berhormat Tuaran. Datuk Wilfred Mojilip Bumburing [Tuaran]: Yang Berhormat ini sangat penting dan tadi ada disentuh oleh Yang Berhormat tadi. Tadi Yang Berhormat telah menerangkan tentang racun ini ialah petani bebas untuk memilih tetapi dalam keadaan ini kompelin ini menyeluruh di Sabah. Hakikatnya Yang Berhormat ialah petani tidak ada pilihan. Apa yang saya lihat adalah pihak Persatuan Peladang yang bertanggungjawab untuk mengedar ini, itu yang diberikan kepada petani dan petani had no choice. Itu yang saya lihat sendiri. Saya pun petani Yang Berhormat. Saya setuju. Ini benar, racun itu tidak berkesan sebab petani ini biasa dengan jenis jenama yang mereka selalu gunakan. Apabila mereka menerima subsidi Yang Berhormat, langsung tidak berkesan. Jadi saya minta Yang Berhormat tolong siasat sebab ini kompelin daripada petani. Terima kasih. Datuk Seri Haji Noh bin Haji Omar: Sebenarnya Yang Berhormat, perkara-perkara seperti ini memang saya mengalu-alukan. Jikalau benar Yang.